bendelløk
Store norske leksikon,Biologi,Planteriket,Dekkfrøete planter,Enfrøbladete planter,Aspargesordenen,Påskeliljefamilien,Løkslekta
Bendelløk er en art i påskeliljefamilien. Den blir 40–100 centimeter høy og har fiolette blomster og yngleknopper i toppen av stengelen, samt flate, båndformete (bendelformete) blad. Bladene er lange og flate, opptil 25 cm, og omslutter stengelen. Planten setter også sideløk.
Bendelløk vokser på tørre steder på kalkrik grunn noen få steder langs kysten nord til Bergen.Bendelløk er viltvoksende i Sør- og Sentral-Europa, Russland, Tyrkia og Nord-Iran. I Norge finnes den forvillet fra hager noen steder på sørøstlandet. Bruk Bendelløk kan brukes på samme måte som gressløk og er spesielt egnet i sauser og til vilt. Bruken er utbredt ved Østersjøen. På Gotland, der urten kalles kajp, lages en egen kajpsoppa. Historie Bendelløk ble dyrket i Europa og Norden i tidligere tider og var vanlig fram til 1700-tallet. Senere er den mer eller mindre forsvunnet ut av kjøkkenet i de fleste land, men noen steder i Sentral- og Øst-Europa dyrkes den fremdeles. Les mer i Store norske leksikon påskeliljefamilien løk – planteslekt